Source: http://totalbaschet.ro/articol/Urna-C-LNBM-Etapa-1-ACS-T%C3%A2rgu-Jiu-a-%C3%AEnvins-f%C4%83r%C4%83-drept-de-apel-Miercurea-Ciuc~63137
Timestamp: 2019-07-23 03:55:56+00:00

Document:
Urna C - LNBM, Etapa 1: ACS Târgu Jiu a învins fără drept de apel Miercurea Ciuc
Victorii și pentru Sighetu Marmației și CSM Focșani
Din sezonul 2018/2019, Liga Națională de Baschet Masculin are formatul unei Superligi. Astfel, orice echipă are șansa teoretică de a se lupta la playoff, excepție facând formațiile recent înființate.
UPDATE, sâmbătă, ora 23:00 ACS Târgu Jiu s-a impus clar, pe teren propriu, în fața celor de la Miercurea Ciuc, scor 74-51. Kevin Allen a reușit din nou o partidă spectaculoasă, cu 21 de puncta și 18 recuperări, în timp ce Shwantez Patterson și Adi Roșu au marcat fiecare câte 16 puncte. De partea cealaltă, Goran Ostojic a avut un double-double, cu 13 puncte și 11 recuperări, Dorde Simeunovic a strâns 15 puncte și Robert Medgyesi tot 13 puncte.
UPDATE, vineri, ora 20:00 CSM Sighetu Marmației nu a avut probleme în duelul cu CS Universitatea Cluj, câștigat cu 101-62. Maramureșenii au început în trombă partida, câștigând primul sfert cu 30-16, în timp ce la pauză deja aveau un avantaj de 18 puncte, scor 55-37. Joshua Turner a reușit 31 de puncte cu 6 pase decisive și +36 la eficiență, Gregory Edwards a marcat 18 puncte cu 9/11 din acțiune, în timp ce Allan Thomas a înscris 18 puncte, cu 5/5 din acțiune, 7/7 de la libere, în un pic mai mult de 9 minute. De partea cealaltă, Călin Dani Vasile a reușit un double-double, cu 22 puncte și 10 pase decisive, în timp ce Vlad Porime a marcat 11 puncte.
Într-o altă partidă jucată vineri Rapid București a reușit o prestație încurajatoare, pe teren propriu, în fața celor de la CSM Focșani. Vrâncenii s-au impus însă cu 78-69. Kyle Kilgore a continuat evoluțiile bune din Cupa României, reușind un double-double cu 22 de puncte și 10 recuperări, în timp ce Cătălin Petrișor a marcat 12 puncte, cu 9 pase decisive și 5 recuperări, iar Teodor Crăciun și Cameron Cornelius au înscris fiecare câte 12 puncte. De asemenea, Sergiu Pop a adunat 8 puncte și 13 recuperări.
Sâmbătă se joacă alte 3 partide. Avancronicile mai jos.
În acest sens, partidele care în trecut erau rezervate Ligii 1 au acum o mult mai mare importanță în rândul Ligii Naționale.
Astfel, vineri debutează prima etapă și în Urna C valorică din LNBM.
De la ora 17:00 se joacă duelul dintre CSM Sighetu Marmației și CS Universitatea Cluj, formații sunt bazate aproape exclusiv pe jucători tineri. Maramureșenii reprezintă însă una dintre echipele mai puternice ale campionatului, după ce și-au păstrat nucleul de jucători din sezonul precedent în care au ajuns în turneul semifinal al Ligii 1 și au obținut victorii importante. Mai mult, au adus o serie de jucători străini destul de valoroși pentru nivelul competiției. Acest lucru a fost vizibil și în dubla dificilă în compania celor de la CSM Focșani, după un meci câștigat acasă cu 85-72 și unul piedut în deplasare, scor 82-88.
De partea cealaltă se știu puține lucruri despre CS Univesitatea Cluj-Napoca, mai ales din cauza faptului că trupa ardeleană nu a apucat să debuteze în Cupa României. Astfel, formația
Tot de la ora 17:00 se joacă și meciul dintre Rapid București și CSM Focșani. Giuleștenii au o echipă tânără, cu un singur veteran, Bogdan Cezar Sandu (ex-Știința), cel care a marcat majoritatea punctelor Rapidului în meciurile de Cupă pierdute cu Athletic Constanța. Recent, rapidiștii au adus doi jucători străini, dar rămâne de văzut cât de repede se vor putea obișnui în angrenajul echipei.
De partea cealaltă, CSM Focșani are foarte mari șanse să fie lucky looser-ul primei runde din Cupa României, după rezultatele pe care le-am precizat mai sus. În lotul vrâncenilor se numără câțiva jucători cu experiență în LNBM, precum Cătălin Petrișor sau Sergiu Pop, dar și doi americani interesanți: Kyle Kilgore și Cameron Cornelius.
Al treilea meci al etapei se joacă sâmbătă, 6 octombrie, de la ora 18:00. Este vorba despre duelul dintre CSM Târgu Mueș și CSM Phoenix Galați, un duel între două formații „noi”, dar vechi, cu legături strânse cu BC Mureș și Phoenix Galați din sezonul precedent.
Cele două echipe s-au întâlnit deja de două ori în Cupa României, unde CSM Târgu Mureș a făcut legea, câștigând prima partidă cu 76-61, în deplasare și a doua cu 94-57 pe teren propriu. Goran Martinic a făcut legea pe parchet, cu 19,5 puncte și 10 pase decisive pe meci, fiind ajutat de alți veterani precum Szabolcs Santa, Ernests Kalve sau Alin Borșa. De partea cealaltă Marko Perovic a fost cel mai bun marcator, cu 21 de puncte pe meci, în timp ce tânărul David Stan a strâns 13 puncte și 8 recuperări pe întâlnire.
Două echipe foarte tinere se înfruntă de la ora 18:30 în București. Este vorba despre formația CS Agronomia București care va întâlni CN Aurel Vlaicu. Ambele echipe au dus lipsă în Cupa României de jucători cu experiență, motiv pentru care au fost învinse la scor de CSO Voluntari, respectiv ACS Târgu Jiu. Cu toate acestea, partida din Sala Agronomia se anunță una interesantă pentru cei care vor să vadă jucători tineri, dornici de afirmare, precum Luca Vișan Hara (17 puncte pe meci în primul tur al Cupei) sau Nicu Ciucă (11,5 puncte, 7 recuperări).
În sfârșit, în al cincilea meci al rundei ACS Târgu Jiu va primi vizita celor de la CSM VKSC Miercurea Ciuc, sâmbătă, de la ora 18:30. Gorjenii au trecut destul de ușor de CNAV în primul tur al Cupei României, americanul Kevin Allen reușind în retur un meci de 27 de puncte, 27 de recuperări și 4 capace. De partea cealaltă, harghitenii au pierdut calificarea în runda a doua din Cupa României, întrucât nu au trecut de CSM Mediaș. Din alcătuirea celor de la Miercurea Ciuc fac parte și Robert Medgyesi și Goran Ostojic, care în sezonul precedent au jucat pentru Timba Timișoara.
*foto: Sorin Pană/ facebook ACS Târgu-Jiu
Află toate informațiile redactate despre confruntarea dintre ACS Târgu Jiu vs CSM VKSC Miercurea Ciuc
Află toate informațiile redactate despre confruntarea dintre CS Municipal Sighetu Marmației vs CS Universitatea Cluj
Află toate informațiile redactate despre confruntarea dintre Rapid București vs CSM Focșani
Află toate informațiile redactate despre confruntarea dintre CS Agronomia București vs CN „Aurel Vlaicu” București
Eduard Popa / 06 October 2018 / 20:02
studentU oare este vreun editorial
pe TB in care sa se explice exact care va fi desfasurarea in noua strucutura a ligii? Cine cu cine joaca cate meciuri, cum se ajunge in play-off si playout, etc.?
05 October 2018 12:28
Am scris eu asta, când nu știam situația exactă a echipelor, câte se retrag, câte rămân în competiție, samd.
Ai și comentat la ea. :))
http://www.totalbaschet.ro/articol/Grupele-valorice-din-LNBM-%C3%AEncep%C3%A2nd-cu-stagiunea-2018-2019~62372
05 October 2018 16:08
studentU merci!
Mai uita omul..
05 October 2018 20:08
Pe pozitiile 1-2-3 cred ca sta la fel de bine ca anul trecut, in schimb pe 4-5 stau doar in 2 oameni Komatina si Gorgemans.
Momentan vad Timisoara o echipa de locul 6-7. Sa vedem ce vor transfera si Dinamo, Steaua, Voluntari.
22 July 2019 23:13
mikki inceputul filmului se aseamana...
dar..in primul rand regizorul e altul, chiar si actorii nu mai sunt din filmul acela...cu constructia lotului ai dreptate dar regizolul e acolo....iar pe deasupra filmul are si bugetul necesar.
22 July 2019 22:54
Sincer, la Sibiu cam nimeni nu era creierul. PG-ul trebuie sa fie creierul intr-o echipa.
22 July 2019 22:50
mikki mai in gluma si nu numai..
la Sibiu fara suparare, in ultimul timp cred ca Georgescu este creierul!!!
TitiAcs parca am mai vazut filmul asta
in ultimii doi ani. Am avut cel mai bun lot, eram marii favoriti si pe parcurs fisss, Singura deosebire ( si speranta ca nu se va repeta ) este faptul ca avem UN ANTRENOR. De aceea ma gindesc ca Uta nu va avea soarta lui Olah. Richard pare a fi jucatorul care va asigura spectacolul ( totusi peste Dykes si Banette ). Parca mai e nevoie de un 4 cu sut de 3 si un centru. Iar daca vrem si ceva in Europa atunci musai al 7-lea strain.
22 July 2019 22:49
sebi12 Ciudat
Sa zici ca , creierul a fost tamulis :))tamulis o prindea ,arunca la cos..pratt aranja jocul in mare parte
22 July 2019 22:43
da, depinde ce vor mai lua:) am citit pe pagina fanilor din Craiova ca au luat creierul echipei din Sibiu... ii bun, chiar bun, dar creierul o fost Tamulis sau Hardy, zic eu...
22 July 2019 22:42
mikki Petricevic
a facut treaba excelenta pe unde a fost, asa ca ma astept TM sa fie o surpriza placuta in noul sezon
mikki totusi
as spune ca Pratt poate fi un mare castig pt Craiova dar depinde ce ce se mai aduce in jurulul lui...
22 July 2019 22:39
mikki este clar..
dupa cum citeam si pe site-ul lor, unii din suporterii CSU spuneau ca nu s-a dorit prelungirea contractului cu Mo, chiar daca i-au facut o oferta de....refuzat. interesant ca oferta pt el facuta de Craiova a fost mult mai buna decat cea a Sibiului, dupa cum am retinut ca si oferta pt Gajo primita de la Pitesti a fost mult peste cea a Craiovei. cam rezulta ca nu s-a dorit la Craiova continuarea cu Pistolera..
22 July 2019 22:38

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM